《夏日凭喜闻招郭延年同饮白鹿社》
明代·张嗣纲

白鹿山河一径开，故人载酒共徘徊。寻幽觅得南隅社，招饮同徘北海杯。

好雨池边沾席过，清风江上逐人来。留题赋就翩翩雅，尽是河东八斗才。

作者简介：张嗣纲，字效忠。清远人。少怀大志，及长，闭户潜修，于经史外，更习《六韬》《三略》。明神宗万历十六年（一五八八）、二十二年（一五九四）、二十五年（一五九七）连中三榜武魁。按例，官拜新安南头参将，年八十有五而卒。有《戈馀诗草》二卷。事见民国《清远县志》卷一〇。